《送昭武蔡倅》
宋代·韩淲

春阴生晓寒，涧空雨冥冥。草迷侧径滑，车马谁肯经。

敲门有嘉客，故家驾屏星。道旧相□□，百年之典刑。

昔我伯祖翁，忠惠与齐龄。契不减欧阳，骤语人解听。

昭武六百石，便当归明廷。至今弦歌地，玉水流馀馨。

君侯真不凡，山峙而渊渟。盘盘龟曳尾，昂昂鹤梳翎。

东风吹眼明，倏然如酒醒。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。